جوۋانۍ کورڎسانی جە چوارچێوەو هەڵمەتەو "بەیدۍ جەنگو ئازاڎییا'' جە وێسگەو ترەنی بازلی کۊبیېوە و بەیاننامېوەشا ۋەناوە، کە چنەشەنە ئامابۍ، ماوەو ٢٥ مانگان حیچ هەواڵ و زانیاریېوە جە ڕابەرو گەلوو کورڎی عەبدوڵائۊجالانیۊ نییا و داوا جە گرڎ لایۍ کریا بە ڕۊحی سەفەربەری جە دژوو سیستمو ئەشکەنجەی ئیمراڵی مجیارە سەرو جاڎەکا و مەیڎانەکا.
گلېرۊبیەکەی بە ۋاتەیۊ دروشمەکا "ئازاڎیی پۍ عەبدوڵا ئۊجالان"ی، "بژیۋۍ سەرۊک ئاپۊ"، "بۍ سەرۊکی ژیای مەبۊ" دمایش پنەئاما.
حەرپاسە جە شارو جنێڤ-یچ گلېرۊبیەیۍ ئەنجامدریا و ئەرەیاۋنېوەش چنە ۋنیاوە و جە ئەرەیاۋناکەنە ئامان: "ئێمە پېسە جوۋانا نیشتمانپەروەری و ۋڵاڎپارێزی جە گرڎ ئاژېوەنە دڵسۊزۍ ڕابەر ئاپۊینمۍ، کۊشیای پۍ ئازاڎیی جەستەیی ڕابەر ئاپۊی زیاتەر و بەقوەتتەر کەرمۍ. سەرو ئی بنەمۍ داوا جە گلېرگەی میان نەتەوەیی، ئەرەمەرزیاکا، ڕێکوزیاکا و گەلەکەیما کەرمۍ ڕا جە مەغزی و عەقڵییەتی ئەشکەنجەکەری گېرا."
ھ . ش
